SAEIMAS AIZSARDZĪBAS, IEKŠLIETU UN KORUPCIJAS

NOVĒRŠANAS KOMISIJAS SĒDES

PROTOKOLS Nr. 144

**2020.gada 10. novembrī plkst. 10.00**

Videokonferences formātā

Sēdē piedalās:

**komisijas deputāti**:

**Juris Rancāns**

**Aldis Blumbergs**

**Edvīns Šnore**

**Raimonds Bergmanis**

**Ivans Klementjevs**

**Ainars Latkovskis**

**Vita Anda Tērauda**

**Atis Zakatistovs**

**Normunds Žunna**

**uzaicinātās personas:**

* Aizsardzības ministrijas parlamentārā sekretāre **Baiba Bļodniece**
* Aizsardzības ministrijas Struktūras un militārā personāla attīstības plānošanas nodaļas vadītāja **Guna Gavrilko**
* Izglītības un zinātnes ministrijas parlamentārais sekretārs **Reinis Znotiņš**
* Izglītības un zinātnes ministrijas Valsts sekretāra vietnieks, Politikas iniciatīvu un attīstības departamenta direktors **Guntars Catlaks**
* Izglītības un zinātnes ministrijas Valsts izglītības satura centra vecākā referente **Sandra Falka**
* Latvijas Pašvaldību savienības priekšsēdis **Gints Kaminskis**
* Valsts ugunsdzēsības un glābšanas dienesta Juridiskās nodaļas juriste **Dagnija Daudiša**
* Labklājības ministrijas Darba attiecību un darba aizsardzības politikas departamenta direktors **Māris Badovskis**
* **Saeimas deputāts Mārtiņš Šteins**

**klausītāji:**

* Latvijas Skautu un gaidu centrālās organizācijas valdes priekšsēdētāja, Latvijas Gaidu priekšniece **Agnija Jansone**

**citas personas:**

**Saeimas Juridiskā biroja vecākā juridiskā padomniece Līvija Millere**

**Aizsardzības, iekšlietu un korupcijas novēršanas komisijas vecākā konsultante I.Barvika, konsultanti K.Bumbiere, I.Silabriede, E.Kalniņa**

**Sēdi vada:** komisijaspriekšsēdētājs J.Rancāns

**Sēdi protokolē:** konsultanteE.Kalniņa

**Sēdes veids:** atklāta

Darba kārtība:

1. **Par valsts aizsardzības mācību un Jaunsardzi (566/Lp13) 3.lasījums.**
2. **Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (595/Lp13) 2.lasījums.**
3. **Dažādi.**

***Izskatāmie dokumenti:***

*1. Aizsardzības ministrijas 28.10.2020.g. vēstule Nr.MV-N/2499.*

*2. Saeimas Juridiskā biroja 29.10.2020.g. vēstule Nr.111.13/1-162-13/20.*

*3. Saeimas deputāta M.Šteina 29.10.2020.g. vēstule Nr.111.8/4-40-13/20.*

J.Rancāns atklāj sēdi, konstatē tiešsaistē esošos komisijas deputātus un iepazīstina ar izskatāmo darba kārtību.

**1. Likumprojekts “Par valsts aizsardzības mācību un Jaunsardzi” (566/Lp13) 3.lasījums.**

 J.Rancāns informē, ka par izskatāmo likumprojektu saņemti 25 priekšlikumi, un aicina tos izskatīt numuru secībā.

 **Nr.1** – Aizsardzības ministra A.Pabrika priekšlikums – Izteikt likumprojekta nosaukumu ieteiktā redakcijā.

**B.Bļodniece** informē, ka lēmums par nosaukuma maiņu pieņemts, pamatojoties uz vēlmi salāgot ar citiem likumiem, kas attiecas uz Aizsardzības ministriju. Redakcionālas dabas priekšlikums, likuma jēga mainīta netiek.

**J.Rancāns** aicina deputātus balsot par šo priekšlikumu.

 *J.Rancāns, E.Šnore, R.Bergmanis, I.Klementjevs, A.Latkovskis, V.A.Tērauda, A.Zakatistovs, N.Žunna – par; A.Blumbergs – pret.*

*Priekšlikums* ***Nr.1*** *komisijā* ***atbalstīts****.*

Nr.2 – Saeimas deputāta M.Šteina priekšlikums – Papildināt likumprojekta 1.nodaļas 2.pantu ar jaunu ceturto daļu ieteiktā redakcijā.

Juridiski nekorekts priekšlikums, norma neko nepasaka konkrēti – var tikt attiecināta uz jebkuru normu.

Priekšlikuma iesniedzējs M.Šteins atsauc savu priekšlikumu.

*Priekšlikums* ***Nr.2 ir atsaukts****.*

**Nr.3** – Saeimas Juridiskā biroja priekšlikums – Izteikt 3.panta otro daļu ieteiktā redakcijā.

Redakcionāli precizēta norma.

*Komisija nolemj* ***atbalstīt*** *priekšlikumu* ***Nr.3****, iekļaujot komisijas priekšlikumā.*

Nr.4 – Aizsardzības ministra A.Pabrika priekšlikums – Papildināt likumprojekta 3. pantu ar trešo daļu ieteiktā redakcijā.

Noris diskusija par profesionālo kvalifikāciju.

*Komisija nolemj* ***atbalstīt*** *priekšlikumu* ***Nr.4****.*

Nr.5 – Saeimas Juridiskā biroja priekšlikums – 4. pantā: aizstāt visā pantā vārdus “valsts aizsardzības mācības” (attiecīgā locījumā) ar vārdiem “valsts aizsardzības mācības priekšmeta” (attiecīgā locījumā).

Tehniska rakstura precizējums.

*Komisija nolemj* ***atbalstīt*** *priekšlikumu* ***Nr.5****.*

**Nr.6** – Saeimas Juridiskā biroja priekšlikums – vērš uzmanību uz to, ka likumprojekts nesniedz skaidru atbildi uz jautājumu, vai attiecībā uz 3. un 10.pantā minēto interešu izglītības programmu īstenošanu ir saistošs Izglītības likuma 47.panta trešās daļas nosacījums par pašvaldības izsniegtas licences nepieciešamību tādām personām, kuras nav reģistrētas Izglītības iestāžu reģistrā.

*Priekšlikums* ***Nr.6 nav balsojams****.*

**J.Rancāns** aicina veidot divus komisijas priekšlikumus, pamatojoties uz Juridiskā biroja aicinājumu, un aicina deputātus tos atbalstīt, papildinot 3.panta otro daļu, un veidojot jaunu 10.panta redakciju.

*Komisija nolemj* ***atbalstīt*** *iniciatīvu par komisijas priekšlikumu izveidošanu.*

**Nr.7 –** Aizsardzības ministra A.Pabrika priekšlikums – Papildināt likumprojekta 5. pantapirmās daļas otro teikumu aiz vārda ˝organizēšanas˝ ar vārdiem ˝un darbības˝.

Precizējoša rakstura priekšlikums.

*Komisija nolemj* ***atbalstīt*** *priekšlikumu* ***Nr.7****.*

Nr.8 – Saeimas Juridiskā biroja priekšlikums – 5. pantā: aizstāt vārdu “skolēns“ (attiecīgā locījumā) ar vārdu “izglītojamais” (attiecīgā locījumā); izslēgt piektajā daļā vārdus “praktisko iemaņu”.

Tehniska rakstura priekšlikums.

*Komisija nolemj* ***atbalstīt*** *priekšlikumu* ***Nr.8****.*

Nr.9 – Saeimas Juridiskā biroja priekšlikums – 6. pantā: aizstāt visā pantā vārdus “valsts aizsardzības mācības” (attiecīgā locījumā) ar vārdiem “valsts aizsardzības mācības priekšmeta” (attiecīgā locījumā); aizstāt otrās daļas 1. punktā vārdus “skolotāja kvalifikāciju” ar vārdiem “pedagoga profesionālo kvalifikāciju”; aizstāt 6. panta trešajā daļā vārdus “vecuma pensijas” ar vārdiem “valsts vecuma pensijas”; izslēgt ceturto daļu.

Precizējoša rakstura priekšlikums.

J.Rancāns aicina veidot komisijas priekšlikumu un aicina deputātus to atbalstīt.

*Komisija nolemj* ***daļēji atbalstīt*** *priekšlikumu* ***Nr.9,*** *iekļaujot komisijas priekšlikumā.*

Nr.10 – Saeimas Juridiskā biroja priekšlikums – 7. pantā: aizstāt vārdus “valsts aizsardzības mācības” (attiecīgā locījumā) ar vārdiem “valsts aizsardzības mācības priekšmeta” (attiecīgā locījumā); aizstāt trešajā daļā vārdu “skolēniem “ar vārdu “izglītojamajiem”.

*Komisija nolemj atbalstīt priekšlikumu Nr.10.*

Nr.11 – Aizsardzības ministra A.Pabrika priekšlikums – Izteikt likumprojekta 7. panta otro daļu ieteiktā redakcijā.

*Komisija nolemj* ***atbalstīt*** *priekšlikumu* ***Nr.11****.*

Nr.12 – Saeimas Juridiskā biroja priekšlikums – Izteikt 8. panta nosaukumu ieteiktā redakcijā.

*Komisija nolemj* ***atbalstīt*** *priekšlikumu* ***Nr.12****.*

Nr.13 – Aizsardzības ministra A.Pabrika priekšlikums – Papildināt likumprojekta 11. panta ceturto daļu ar otro teikumu ieteiktā redakcijā.

*Komisija nolemj atbalstīt priekšlikumu Nr.13.*

Nr.14 – Aizsardzības ministra A.Pabrika priekšlikums - Aizstāt likumprojekta 12. panta otrās daļas 1. punktā vārdus ˝ir ieguvusi vismaz vidējo izglītību˝ ar vārdiem ˝ir ieguvusi vai iegūst augstāko izglītību un skolotāja kvalifikāciju˝.

J.Rancāns aicina veidot komisijas priekšlikumu un aicina deputātus to atbalstīt.

*Komisija nolemj atbalstīt priekšlikumu Nr.14, iekļaujot komisijas priekšlikumā.*

Nr.15 – Saeimas Juridiskā biroja priekšlikums – Aizstāt 12. panta trešajā daļā vārdus “vecuma pensijas” ar vārdiem “valsts vecuma pensijas”.

Redakcionāla rakstura priekšlikums.

*Komisija nolemj atbalstīt priekšlikumu Nr.15.*

Nr.16 – Saeimas Juridiskā biroja priekšlikums – Izteikt 14. panta nosaukumu ieteiktā redakcijā; izslēgt panta pirmo daļu.

Precizējoša rakstura priekšlikums.

*Komisija nolemj atbalstīt priekšlikumu Nr.16, iekļaujot komisijas priekšlikumā.*

Nr.17 – Aizsardzības ministra A.Pabrika priekšlikums – Likumprojekta 14. pantā: papildināt pirmo daļu ar otro teikumu ieteiktā redakcijā; aizstāt otrajā daļā vārdu ˝nometnēs˝ ar vārdu ˝īstenošanā˝.

*Komisija nolemj daļēji atbalstīt priekšlikumu Nr.17, iekļaujot komisijas priekšlikumā.*

Nr.18 – Saeimas Juridiskā biroja priekšlikums – Izslēgt 15. panta trešajā punktā vārdu “vērtības”.

*Komisija nolemj atbalstīt priekšlikumu Nr.18.*

Nr.19 – Saeimas Juridiskā biroja priekšlikums – Apsvērt 16. panta pirmās daļas izteikšanu ieteiktā redakcijā.

*Komisija nolemj* ***atbalstīt*** *priekšlikumu* ***Nr.19****.*

Nr.20 – Saeimas Juridiskā biroja priekšlikums – vērš uzmanību uz to, ka 16. panta trešajā daļā ir paredzēts, ka Jaunsardzes centra direktors nosaka līguma termiņa pagarināšanas kārtību. Taču ne šajā pantā, ne arī kādā citā pantā nav norādīts, uz kādu termiņu līgums tiek slēgts.

**J.Rancāns** aicina veidot komisijas priekšlikumu, pamatojoties uz Juridiskā biroja aicinājumu, un aicina deputātus to atbalstīt, precizējot 16.panta trešās daļas redakciju.

*Komisija nolemj* ***atbalstīt*** *iniciatīvu par komisijas priekšlikumu izveidošanu.*

Nr.21 – aizsardzības ministra A.Pabrika priekšlikums – Izteikt likumprojekta 17. panta trešo daļu ieteiktā redakcijā.

*Komisija nolemj atbalstīt priekšlikumu Nr.21.*

Nr.22 – Saeimas Juridiskā biroja priekšlikums – Papildināt 17. panta ceturtās daļas ievaddaļu pēc vārda “izbeidz” ar vārdiem “pirms termiņa”.

Konkretizējoša rakstura priekšlikums.

*Komisija nolemj atbalstīt priekšlikumu Nr.22.*

Nr.23 – Saeimas Juridiskā biroja priekšlikums – Precizēt pārejas noteikumu 2. punktā norādītos termiņus.

**J.Rancāns**, pamatojoties uz Juridiskā biroja aicinājumu, aicina veidot komisijas priekšlikumu, kurā ietverta Pārejas noteikumu 1. un 2.punkta redakcija, un aicina deputātus to atbalstīt.

*Komisija nolemj* ***atbalstīt*** *iniciatīvu par komisijas priekšlikumu izveidošanu.*

Nr.24 – aizsardzības ministra A.Pabrika priekšlikums – Papildināt likumprojekta pārejas noteikumus ar 3.punktu ieteiktā redakcijā.

*Komisija nolemj atbalstīt priekšlikumu Nr.24, iekļaujot komisijas priekšlikumā.*

Nr.25 – Saeimas deputāta M.Šteina priekšlikums – Papildināt likumprojekta pārejas noteikumus ar jaunu 4. punktu ieteiktā redakcijā.

R.Bergmanis norāda, ka visu izvērtēt nebūs iespējams

 *E.Šnore, V.A.Tērauda, A.Zakatistovs, – par; J.Rancāns, A.Blumbergs, R.Bergmanis, I.Klementjevs, A.Latkovskis, N.Žunna – pret.*

*Priekšlikums Nr.25 komisijā nav atbalstīts.*

B.Bļodniece lūdz veidot komisijas priekšlikumu – papildināt Pārejas noteikumus ar 4.punktu par 17.panta trešās daļas spēkā stāšanās termiņu.

*Deputātiem nav iebildumu.*

*Komisija nolemj* ***atbalstīt*** *iniciatīvu par komisijas priekšlikumu izveidošanu.*

J.Rancāns aicina deputātus atbalstīt ar iekļautajiem komisijas priekšlikumiem visu likumprojektu kopumā trešajam lasījumam.

*Deputāti vienbalsīgi atbalsta likumprojektu trešajam lasījumam.*

**LĒMUMS:**

 **-** atbalstīt likumprojektu **“Par valsts aizsardzības mācību un Jaunsardzi” (566/Lp13)** un virzīt to izskatīšanai Saeimas sēdē trešajam lasījumam.

2. Grozījumi Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā (595/Lp13) 2. lasījums.

J.Rancāns aicina deputātus atbalstīt šā darba kārtības jautājuma izslēgšanu no šīsdienas darba kārtības un tā izskatīšanu iekļaut komisijas 2020.gada 11.novembra sēdē.

*Deputātiem nav iebildumu.*

J.Rancāns pateicas uzaicinātajām personām par dalību komisijas sēdē un slēdz sēdi.

Sēde pabeigta plkst. 12.00.

Komisijas priekšsēdētājs J.Rancāns

Komisijas sekretārs E.Šnore

Sēdes protokolētājs E.Kalniņa